**Р Е Ш Е Н И Е № ПВ-12-П/2016г.**

**1.** Процедурата по реда на глава шеста от *Закона за опазване на околната среда* за инвестиционно предложение /ИП/: **“Автоморга, офиси и складове“** в поземлен имот № 56784.102.70, гр.Пловдив, район Тракия, местност Скобелица, община Пловдив, област Пловдив е започнала с внасяне в Регионалната инспекция по околната среда и водите– гр.Пловдив на уведомление c Вх. № ОВОС-336/21.03.2016г. от Възложителя: Т. Гърбучева, гр. Пловдив.

**2.** Със *Закона за отпадъците* (ДВ, бр. 53 от 2012г.) се регламентират изисквания към площадките за извършване на търговска дейност с отпадъци от черни и цветни метали. Съгласно чл.38, ал.1 от ЗУО :

*„Дейностите с ОЧЦМ, отпадъци от метални опаковки, ИУЕЕО, НУБА и ИУМПС се извършват само на площадки, разположени на територии, за които* ***съгласно устройствен план*** *са допустими производствени и складови дейности, на пристанища за обществен транс­порт с национално и регионално значение и на обекти на железопътната инфраструктура със стопанско предназначение”.*

**3.** Възложителят е представил скица на имота с № 15-527971/03.12.2015г., определяща начина на трайно ползване (НТП) на имот № 56784.102.70, гр.Пловдив, като *„нива“* и Удостоверение за характеристики на поземлен имот в Земеделска територия изх. № 25-45252/02.07.2015г., определящ вид на територията- „земеделска“ и начин на трайно ползване „нива“ на Служба по геодезия, картография и кадастър- гр.Пловдив.

Предвид така дефинирания НТП на имота, преписката е предоставена на Дирекция “Контрол на околната среда” на РИОСВ-Пловдив за произнасяне със становище относно съответствието на предлаганият имот с изискванията по т.2.

**4.** В отговор, отдел “Управление на отпадъците и опазване на почвите” към Дирекция “Контрол на околната среда” на РИОСВ-Пловдив е изразил становище, с което декларира, че дейността, предвидена в инвестиционното предложение е недопустима в гореописания имот.

**5.** Въз основа на изложеното фактическо обстоятелство, на основание чл.2а, ал.2 от *Наредбата за условията и реда за извършване на оценка на въздействието върху околната среда* и чл.40, ал.2 и & 2 от *Наредбата за условията и реда за извършване на оценка за съвместимост на планове, програми, проекти и инвестиционни предложения с предмета и целите на опазване на защитените зони*

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение**:** **“Автоморга, офиси и складове“** в поземлен имот № 56784.102.70, гр.Пловдив, район Тракия, местност Скобелица, община Пловдив, област Пловдив.

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Доц. Стефан Шилев 06.04.2016г.**

Директор на РИОСВ - Пловдив